Afghanistan-tolker til VG: - Karzai, du lyver!
VG har i en serie artikler satt fokus på tolkene som har jobbet for norske styrker i Afghanistan, og hva som vil skje med dem når Norge er i ferd med å trekke ut hoveddelen av soldatene fra det krigsherjede landet. Men behandlingen har dratt ut i tid. I dag, et halvt år etter at om lag 100 lokalt ansatte afghanere søkte asyl, er det fortsatt bare fire som har fått opphold i Norge. Tolkenes situasjon var også et av temaene på pressekonferansen under Afghanistans president Hamid Karzais besøk i Oslo. - Jeg har besøkt Norge to ganger. Og det er jo ikke rart at alle vil bo i Norge. Det er et nydelig, velstyrt land, sa Karzai med et lurt smil, før han kategorisk avviste alle påstandene om at afghanere som har jobbet for de norske styrkene var i noen form for fare.Det står i skarp kontrast til det tolkene selv hevder. Flere av dem har fortalt VG om en hverdag preget av trusler og frykt etter at de norske soldatene dro.- Du får unnskylde at jeg blir litt uhøflig nå. Men det er bare en ting å si: Karzai, du lyver. Dette er galskap, sier en av tolkene til VG Nett. I likhet med resten av de 44 tolkene som jobbet i den norske leiren i Meymaneh, har han hatt oppdrag for norske soldater i en årrekke. Og i likhet med resten, ble han sagt opp da nordmennene forlot provinsen. Belønningen fra norske myndigheter: En måneds etterlønn. - Det eneste Karzai er opptatt av, er å bevare ansikt. Selv en tiåring forstår at hvis Taliban får tak i en tolk som har jobbet sammen med norske styrker i Afghanistan, vil han bli drept. Det er det tydeligvis bare Karzai som ikke vil innse, sier tolken.Etter flere artikler i VG, var Utlendingsdirektoratet (UDI) i Afghanistan i tre uker i juli i fjor. Der gjennomførte de asylintervjuer med lokalt ansatte som ville til Norge etter at de norske soldatene ble trukket ut. I underkant av halvparten av de 100 afghanerne som har søkt om asyl i Norge skal være tolker.I motsetning til andre lokalt ansatte - som har gått på jobb i den norske leiren enten i perioder eller daglig - har tolkene levd tett sammen med norske soldater i felt.- Hva slags opplysninger? - Det vil jeg ikke gå i detaljer på, sier han. Forsvarsdepartementet (FD) sier at de har levert alt Lønseth og hans kolleger har ventet på. - De opplysningene Justisdepartementet etterlyste, ble sendt til dem i forrige uke, sier pressevakt Birgitte Frisch i FD til VG. Selv hevder tolkene at de har et langt større behov for beskyttelse enn andre som har jobbet for de norske styrkene. - Vi har vært med på alt, uansett om det er skuddvekslinger, møter eller andre oppdrag. Enten de skal snakke med guvernøren, en lokal bonde eller Taliban, trenger de oss. Derfor vet alle hvem vi er og hva vi har jobbet med, sier en av tolkene til VG. Lønseth understreker fortsatt at ingen av søknadene har blitt avvist. Og at myndighetene vil behandle dem fortløpende. - Det er ikke aktuelt å etterlate noen afghanere i Afghanistan i fare etter at de har jobbet for norske interesser, har Lønseth tidligere sagt til VG. Ti av tolkene har fått ny jobb hos de norske styrkene som fortsatt er igjen i landet. Det beroliger ikke de som fortsatt venter på svar. - Nå går vi bare rundt og venter på et svar som aldri kommer, mens sikkerhetssituasjonen blir verre og verre. Det er en fryktelig situasjon å være så maktesløs. Det er ikke noe jeg unner noen, sier en av tolkene til VG.
Her skryter president Hamid Karzai av hvor trygt Afghanistan er for afghanere som har jobbet for norske soldater i landet. - Løgn, raser tolkene selv.